Document ID: 31993R0826

31993R0826
L 087/6
JURNALUL OFÍCIAL AL UNIUNII EUROPENE
REGULAMENTUL (CEE) NR. 826/93 AL CONSILIULUI
din 6 aprilie 1993
de modificare a Regulamentului (CEE) nr. 183/93 de modificare a Regulamentului (CEE) nr. 2568/91 privind caracteristicile uleiului de măsline și ale uleiului din resturi de măsline și metodele de analiză relevante
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 136/66/CEE al Consiliului din 22 septembrie 1966 de stabilire a unei organizări comune a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CEE) nr. 2046/92 (2), în special articolul 35a,
întrucât Regulamentul (CEE) nr. 183/93 al Comisiei (3) modifică anexa IV la Regulamentul (CEE) nr. 2568/91 al Comisiei (4) prin introducerea metodei de testare cu ceară; întrucât, în temeiul articolului 2 din Regulamentul (CEE) nr. 183/93, metoda respectivă urma să se aplice de la 1 iulie 1993; întrucât, cu toate acestea, mijloacele necesare pentru aplicarea metodei de analiză cu ceară vor fi disponibile într-un interval de timp mai scurt; întrucât, prin urmare, data de aplicare a metodei ar trebui stabilită mai devreme;
întrucât, în consecință, Regulamentul (CEE) nr. 183/93 ar trebui modificat;
întrucât măsurile prevăzute în prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Data de 1 iulie 1993 prevăzută la articolul 2 alineatul (2) din Regulamentul (CEE) nr. 183/93 se înlocuiește cu data de 1 mai 1993.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 aprilie 1993.

Labels: 0
3
17
16